Στέφανος Β΄ του Μπλουά

Ο Στέφανος Β΄ του Μπλουά ή Στέφανος Β΄ Ερρίκος (Étienne II de Blois, 1045 - 19 Μαΐου 1102) κόμης του Μπλουά και του Σαρτρ (1089 - 1102) ήταν γιος και διάδοχος του Θεοβάλδου Γ΄ του Μπλουά και της Γαρσίνδης του Μαιν. Απαριθμείται ως Στέφανος Β΄ ακολουθώντας τον Στέφανο Α΄, κόμη του Τρουά. Ο πατέρας του είχε δώσει στον Στέφανο από το 1074 την διοίκηση των εδαφών του Μπλουά και του Σαρτρ ενώ βρισκόταν σε προχωρημένη ηλικία, με τον θάνατο του (1089) ορκίστηκε επίσημα κόμης, ήταν ο πατέρας του βασιλιά Στεφάνου της Αγγλίας. 
Νυμφεύτηκε στο Σαρτρ (1080) την Αδέλα της Νορμανδίας κόρη του Γουλιέλμου του Κατακτητή.

Ο Στέφανος συμμετείχε στην Α΄ Σταυροφορία σαν ένας από τους αρχηγούς της, έγραφε συνέχεια γράμματα γεμάτα από ενθουσιασμό στην σύζυγο του Αδελαΐδα για να της αναφέρει τις επιτυχίες του, ήταν αρχηγός του στρατού των Σταυροφόρων στην πολιορκία της Νίκαιας (1097).Cartier, Étienne (1846) Recherches sur les monnaies au type chartrain frappées à Chartres, Blois, Vendoîns, Chateaudum, Nogent-le-Rotrou (Ferche), St. Aignan, Celles, Romorantin, Brosse, etc. Rollin, Paris, page 7 Επέστρεψε μετά την μακρά πολιορκία της Αντιόχειας (1098) έχοντας εκπληρώσει πολλούς από τους στόχους του αλλά απέτυχε στον κύριο στόχο της Σταυροφορίας να ανακαταλάβει τα Ιεροσόλυμα από τους Μουσουλμάνους. Μετά από πιέσεις της συζύγου του Αδελαΐδας προκειμένου να πετύχει το κύριο σκοπό του αποφάσισε να πραγματοποιήσει νέα Σταυροφορία (1101), πολέμησε γενναία στην μάχη του Ράμλα (1102) αν και 57 ετών και έπεσε στο πεδίο της μάχης.Tyerman, Christopher, God's war: a new history of the Crusades, (Harvard University Press, 2006), 87.

Οικογένεια

Με την σύζυγο του Αδέλα της Νορμανδίας απέκτησε:Theodore Evergates, The Aristocracy in the County of Champagne, 1100-1300, (University of Pennsylvania Press, 2007), 248.

 Γουλιέλμος π. 1085-π. 1150, κόμης του Συλλύ.
 Θεοβάλδος Β΄ 1090-1152, κόμης της Καμπανίας.
 Εύδης, απεβ. νέος.
 Στέφανος π. 1092/96-1154, βασιλιάς της Αγγλίας.
 Λουκία-Ματθίλδη/Μαώ, παντρεύτηκε τον Ριχάρδο των Αβράνς κόμη του Τσέστερ.
 Αγνή, παντρεύτηκε τον Ούγο Γ΄ κύριο του Λε Πυζέ.
 Ελεονώρα, παντρεύτηκε τον Ραλφ Α΄ των Καπετιδών κόμη του Βερμαντουά.
 Αλίκη, παντρεύτηκε τον Ρενώ Γ΄ του Ζουανί.
 Αδελαΐδα, παντρεύτηκε τον Μίλο Β΄ κύριο του Μονλερύ.
 Ερρίκος, επίσκοπος του Γουίντσεστερ
 Ουμβέρτος, απεβ. νέος.

Του αποδίδεται επίσης ένα μη νόμιμο τέκνο:
 (νόθη) Έμμα, παντρεύτηκε τον Χέρμπερτ καγκελάριο του θησαυροφυλακίου του Γουίντσεστερ και είχε τέκνο:
 Γουλιέλμος, αρχιεπίσκοπος της Υόρκης,Davis, King Stephen, p. 172 αλλά σύγχρονες έρευνες απέδειξαν, ότι είχε διαφορετική πατρότητα.Burton "William of York (d. 1154)" "Oxford Dictionary of National Biography"

Πρόγονοι

Παραπομπές

Πηγές
Cartier, Étienne (1846) Recherches sur les monnaies au type chartrain frappées à Chartres, Blois, Vendoîns, Chateaudum, Nogent-le-Rotrou (Ferche), St. Aignan, Celles, Romorantin, Brosse, etc. Rollin, Paris
Davis, R. H. C. King Stephen 1135–1154, Third Edition London: Longman 1990
Theodore Evergates, The Aristocracy in the County of Champagne, 1100-1300, (University of Pennsylvania Press, 2007)
Tyerman, Christopher, God's war: a new history of the Crusades, (Harvard University Press, 2006)

Κατηγορία:Κόμητες του Μπλουά
Κατηγορία:Κόμητες της Σαρτρ
Κατηγορία:Γάλλοι Σταυροφόροι
Κατηγορία:Οίκος του Μπλουά